

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 23.janvārī Nr.58

(protokols Nr.2, 57.p)

**Par pašvaldības palīdzību energoefektivitātes pasākumu veikšanai**

Priekuļu novada dome izskata Dzīvokļu īpašnieku biedrības “Saulkalnu pūpoli” (turpmāk tekstā – Iesniedzējs) 2020.gada 09.janvāra iesniegumu (reģ.09.01.2020. Priekuļu novada pašvaldībā Nr.3.1-5.2/2020-175) ar lūgumu piešķirt pašvaldības līdzfinansējumu dzīvojamās daudzdzīvokļu mājas “Saulkalni” Liepā, Liepas pagastā, Priekuļu novadā tehniskās apsekošanas atzinuma izstrādes izmaksu segšanai.

Izvērtējot domes rīcībā esošo informāciju, konstatēts, ka:

1. Daudzdzīvokļu dzīvojamā māja Priekuļu novada Liepas pagasta Liepā, “Saulkalnos” (18 dzīvokļi) atrodas Priekuļu novada pašvaldības administratīvajā teritorijā.
2. 2019.gada 23.maijā Priekuļu novada dome izdeva Saistošos noteikumus Nr.9 “Priekuļu novada pašvaldības palīdzības piešķiršanas kārtība energoefektivitātes pasākumu veikšanai daudzdzīvokļu dzīvojamās mājās”, turpmāk tekstā – Saistošie noteikumi.
3. Iesniedzējs iesniedzis nepieciešamos dokumentus palīdzības saņemšanai saskaņā ar Saistošajiem noteikumiem.
4. Atbilstoši Saistošo noteikumu 3.punktam, palīdzība tiek piešķirta 50% no daudzdzīvokļu dzīvojamās mājas tehniskās apsekošanas vai energoaudita veikšanas izmaksām, bet ne vairāk kā EUR 1500.00.
5. Tehniskās apsekošanas atzinuma izstrādes izmaksas daudzdzīvokļu dzīvojamai mājai Liepas pagasta Liepā, “Saulkalnos” ir EUR 968,00 (t.sk.PVN), un atbilstoši Saistošajiem noteikumiem pašvaldības palīdzības apmērs iespējams EUR 484,00 apmērā.

Ņemot vērā iepriekš minēto, pamatojoties uz likuma “Par palīdzību dzīvokļa jautājumu risināšanā” 27.2 panta otrās daļas 4.punktu, likuma ”Par pašvaldībām” 43.panta trešo daļu, 2019.gada 23.maija Saistošiem noteikumiem Nr.9 “Priekuļu novada pašvaldības palīdzības kārtība energoefektivitātes pasākumu veikšanai daudzdzīvokļu dzīvojamās mājās”, Finanšu komitejas 2020.gada 20.janvāra atzinumu (protokols Nr.2), atklāti balsojot: PAR –13 (Elīna Stapulone, Aivars Tīdemanis, Sarmīte Orehova Elīna Krieviņa, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Mārīte Raudziņa, Dace Kalniņa, Māris Baltiņš, Ināra Roce), PRET –nav, ATTURAS –nav, Priekuļu novada dome **nolemj**:

1. Sniegt pašvaldības palīdzību EUR 484,00 apmērā energoefektivitātes pasākumu veikšanai daudzdzīvokļu dzīvojamās mājas “Saulkalni”, kas atrodas Priekuļu novada Liepas pagasta Liepā, tehniskās apsekošanas atzinuma izstrādes izmaksu finansēšanai.
2. Lēmumu nosūtīt Iesniedzējam uz iesniegumā norādīto adresi.
3. Lēmuma izpildes kontrole finanšu jautājumos Finanšu un grāmatvedības nodaļai.
4. Atbildīgā par lēmuma izpildi Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone